Kojšovská hoľa (vrch)

Kojšovská hoľa () je mohutný vrch v pohorí Volovské vrchy, krajinnom celku Slovenského rudohoria. Leží nad obcou Zlatá Idka, približne  južne od Gelnice. Je najvyšším vrchom rovnomenného geomorfologického podcelku a lokalita úboč s nadmorskou výškou  je najvyšším bodom okresu Košice-okolie.

 Poloha 
Nachádza sa v juhovýchodnej časti pohoria, v geomorfologickom podcelku Kojšovská hoľa. Leží v Košickom kraji, v okrese Gelnica a na katastrálnom území obce Kojšov. Najbližšími sídlami sú na južnom úpätí situovaná Zlatá Idka a severne ležiaci Kojšov, severozápadne sa nachádzajú Prakovce a Helcmanovce, juhozápadne Vyšný Medzev a Medzev, južne Poproč a východne Opátka a Košická Belá. 

 Opis 
Kojšovská hoľa leží v blízkosti hlavného hrebeňa, vedúceho od Kloptaňa () na Predné holisko (). Je to výrazný krajinársky jedinečný hôľny vrchol zarastený vresom, čučoriedím a brusničím s kruhovým výhľadom do okolia. Severne sa nachádza Krompašský vrch (), Žakarovský vrch (), Jedlinka () a Folkmarská skala (), východne Krížny hrb (), Suchý vrch (), Vysoký vrch (), Okrúhla () a Predné holisko (), južne Holička (), Kobylia hora () a Hrb () a západne Barat (), Biely kameň (), Ovčinec (), plytkým sedlom oddelená Zlatoidská hora (), Kloptaň () a Hutná hoľa ().Volovské vrchy – Krompachy. Turistická mapa. 1 : 50 000. Harmanec: VKÚ, a. s., 1999. Masív patrí do povodia rieky Hnilec, kde vodu z južných, východných a severných svahov odvádza Kojšovský potok a zo západných častí Perlový potok. Na vrchol vedie cesta i značený turistický chodník, blízkym hrebeňom aj magistrála Cesta hrdinov SNP. 

Na južnom úbočí je vybudovaný lyžiarsky areál Skipark Erika so sedačkovou lanovkou a lyžiarskym vlekom. Približne  západne stojí v nadmorskej výške  horská chata Erika, ktorá je druhou najvyššie postavenou chatou v Košickom kraji. Pri vrcholovej stanici lyžiarskych vlekov sa nachádza čajovňa Katka.

 Meteorologická a radarová stanica 
náhľad|vľavo|Meteorologická radarová stanica SHMÚ na Kojšovskej holi

Na vrchole hole stojí meteorologická a radarová stanica Slovenského hydrometeorologického ústavu, zabezpečujúca monitoring poveternostných podmienok. Nachádzal sa tu polarimetrický rádiolokátor RDR250-GC Doppler Weather Radar od výrobcu Radtec a Gamik. V júni 2015 ho nahradil nový dualpolarizačný rádiolokátor, umožňujúci určovať hranicu a intenzitu zrážok a hornú hranicu rádioecha vo štvorcoch 4x4, resp. 2x2 km. Merania prebiehajú každých 15 minút a efektívny dosah radaru je 300 km. Radar je súčasťou povodňového predpovedného a varovného systému (POVAPSYS), ďalšie tri stanoviská sú na Malom Javorníku, Špaňom laze a Kubínskej holi.

 Výhľady 
Vrchol pokrýva len nízka hôľnatá vegetácia, ktorá umožňuje kruhový rozhľad. Pri vhodných podmienkach je možné pozorovať okolité vrcholy pohoria, no tiež Slanské vrchy, Čiernu horu, Čergov, Branisko, Levočské vrchy, Vysoké Tatry, východnú časť Nízkych Tatier s Kráľovou hoľou, Stolické vrchy a mnohé vrchy severného Maďarska.

 Prístup 
 po  červeno značenej trase:
 od severu z rázc. Strieborná nad Kojšovom
 od východu po Ceste hrdinov SNP zo Zlatoidských lúk cez sedlo pod Kojšovskou hoľou
 od západu  po Ceste hrdinov SNP z Kloptaňa cez Biely kameň a sedlo pod Kojšovskou hoľou
 po  modrej turistickej značke od juhu z obce Zlatá Idka cez rázc. Golgota
 po  žltej turistickej značke z obce Prakovce okolo chaty Izbica

 Galéria 

 Referencie 

 Literatúra 
 Knihy 
 Šport, Bratislava, Ďurček Jozef a kolektív, Turistický sprievodca ČSSR – Zväzok 30, Slovenské rudohorie – Volovské vrchy, 1. vydanie, 1988, 077-014-88 SRV 11-6

 Mapy 
 VKÚ Harmanec, s. r. o., Kynceľová, č. 136, Turistická mapa 136 Volovské vrchy – Košice 1 : 50 000, 5. vydanie, 2019, ISBN 978-80-99934-04-8
 BB Mapy, Banská Bystrica, 21. časť, Okolie Košíc a Prešova Podrobná turistická a cykloturistická mapa 1 : 50 000 (príloha denníka Pravda), 1. vydanie, 2016

 Pozri aj 
 Volovské vrchy
 Kojšovská hoľa (geomorfologický podcelok)
 Zoznam vrcholov vo Volovských vrchoch

 Iné projekty 

 Externé odkazy 
 Poloha na turistickej mape
 Poloha na turistickej/cykloturistickej mape
 Webkamera SHMÚ Kojšovská hoľa 1
 Webkamera SHMÚ Kojšovská hoľa 2
 360° virtuálny panoramatický výhľad z vrcholu Kojšovskej hole na okolité vrchy na PeakFinder.org 
 Diaľkové pozorovanie z Kojšovskej hole na Na obzore

Kategória:Vrchy vo Volovských vrchoch
Kategória:Tisícovky na Slovensku
Kategória:Vrchy v okrese Gelnica
Kategória:Kojšov